Weeterfrii Pesistiin

Algimiins aur Pesistiiner 

En Pesistiin uur ön di Wuch fastmaaket, dat Karminger ön't Stuun pesi ken.
Hat es uk forsjukt uuren, sawat fuar Wüfhaurn tö maaki, man diar es ek fuul fan kemen.
Bi gurt Festivals ken di Wüfhaurn Traachter fing, dat di uk di Pesistiiner nüti ken.

Wan em iin ön't Hüs di diar Forliising brükt, skel bet hentö nü langsen Weeter brükt uur.

Jir es töhopreeknet, hur fuul dit uur ken:

Wan em aliining itüüs es, skel em ark Dai ombi 10 tö 15 Lop luas tö pesi.
Wan em dit me di normaal Kloo maaket, brükt em ark Lop ombi tri Liters Weeter, wan em san Spaaritaste heer. 
Dit sen aur di Dai 40 tö 45 Liters.
Me en Pesistiin, wat me Weeter aarbert, brükt em jit langsen ark Lop jen Liter.
Dit sen aur di Dai 10 tö 15 Liters.

Hat giar man uk söner Weeter. 
Hat jeft bi dös Technik tri forskelig Möögelkhairen:
Me Kemie (Techtings-Wiitighair)
Söner Kemie (Swumer)
Söner Kemie (Silikoonmembraan)

 Weeterfrii Systeeme 

Bi dit jerst Systeem heer, üs ali, en senerk Hāremforslüt. Diarbenen es en litj Fat, hur en sperend Wiitighair iinkumt. Dit maaket techt, dat et ek stjunkt. 
Di Wiitighair skel nönt tö Diiren en Plaanten dö, en Dü sket dit hol liif.

Bi't taust Systeem es en Swumer iin ön di Hāremforslüt. Di swumt üp't Weeter of wat diar sa benen es.
Kumt wat Wiits fan boowen, drükt dit di Swumer dial, lapt of, en di Swumer kumt weder üp. 
Sok Pesistiiner ken em bi en gurt Fast-Food-Firma biluki. 
-Di maaki en bet wunerk Spitaakel, man di stjunk gaar ek.

Dit trērst Systeem heer en "Ofloopkop". Dit es ek fuul muar üüs en foftiger Röör, hurbenen en Silikoon-Slang of Membraan set, wat üp't ünnerst Jen langsen töhop en diarme techt bleft. 
Bluat, wan wat Wiits fan boowen kumt, giar di kuurt iipen, dat dit diari ofloop ken.
Fan des Systeem sen ön di Bidrach aur di Hāremforslüt Skeltern weeget.

 Forwiisen 

Dütsk Forklaaring üp Heimwerker.de
Teekningen en Forklaaring fan Membraan- en Wiitighairsysteem

Kategorie:Technik